ประกาศนายทะเบียนประจำจังหวัดสระแก้วประกาศนายทะเบียนประจำจังหวัดสระแก้วเรื่องมอบหมายอำนาจหน้าที่ของนายทะเบียนประจำจังหวัดให้ข้าราชการในสังกัดกรมการขนส่งทางบกกระทำการแทนพ.ศ. ๒๕๕๘ ตามที่ได้มีประกาศใช้บังคับพระราชบัญญัติการขนส่งทางบกพ.ศ. ๒๕๒๒ (ฉบับที่ ๑๒) พ.ศ. ๒๕๕๗ ซึ่งมีผลทำให้นายทะเบียนประจำจังหวัดมีอำนาจมอบหมายให้ข้าราชการสังกัดกรมการขนส่งทางบกกระทำการแทนได้ในการปฏิบัติหน้าที่ของนายทะเบียนประจำจังหวัดนั้นดังนั้นเพื่อให้การปฏิบัติหน้าที่ราชการเป็นไปด้วยความสะดวก รวดเร็วสามารถอำนวยประโยชน์ให้แก่ประชาชนยิ่งขึ้น อาศัยอำนาจตามความในมาตรา ๖ วรรคสี่แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับ ๑๒) พ.ศ. ๒๕๕๗นายทะเบียนประจำจังหวัดจึงมอบหมายอำนาจหน้าที่ของนายทะเบียนประจำจังหวัดให้ข้าราชการกรมการขนส่งทางบกกระทำการแทนดังต่อไปนี้ข้อ๑ ประกาศนี้เรียกว่า ประกาศนายทะเบียนประจำจังหวัดสระแก้วเรื่องมอบหมายอำนาจหน้าที่ของนายทะเบียนประจำจังหวัดให้ข้าราชการกรมการขนส่งทางบกกระทำการแทนพ.ศ. ๒๕๕๘ข้อ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ให้หัวหน้ากลุ่มวิชาการขนส่งสำนักงานขนส่งจังหวัดสระแก้ว เป็นผู้กระทำการแทนในส่วนที่เกี่ยวกับ(๑)การประกอบการขนส่งประจำทางด้วยรถที่ใช้ในการขนส่งผู้โดยสารซึ่งมีเส้นทางที่ทำการขนส่งภายในเขตจังหวัดสระแก้ว ดังนี้(ก)การบรรจุรถ(ข)การเปลี่ยนรถ(ค)การถอนรถ(๒)การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสระแก้ว ดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การกำหนดเงื่อนไขในใบอนุญาต(จ)การกำหนด (ปรับปรุง) เงื่อนไขในใบอนุญาต(ฉ)การบรรจุรถ(ช)การเปลี่ยนรถ(ซ)การถอนรถ(ฌ)การลดจำนวนรถตามเงื่อนไขในกรณีที่ไม่ได้นำรถมาดำเนินการทางทะเบียนภายในระยะเวลาที่กำหนด(๓)การอนุญาตให้ผู้ได้รับใบอนุญาตประกอบการขนส่งประจำทางด้วยรถที่ใช้ในการขนส่งผู้โดยสารซึ่งมีเส้นทางที่ทำการขนส่งภายในเขตจังหวัดสระแก้ว ดังนี้(ก)ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข)ใช้รถทำการขนส่งนอกเส้นทางเป็นการชั่วคราว ตามมาตรา ๓๙ วรรคสามแห่งพระราชบัญญัติการขนส่งทางบก พ.ศ. ๒๕๒๒(ค)เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบก พ.ศ. ๒๕๒๒(๔)การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสระแก้วใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒(๕)การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตขนส่งประกอบการขนส่งประจำทางด้วยรถที่ใช้ในการขนส่งผู้โดยสารซึ่งมีเส้นทางที่ทำการขนส่งภายในเขตจังหวัดสระแก้ว เปลี่ยนแปลงเส้นทางการเดินรถเวลาและจำนวนเที่ยวของการเดินรถ เป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราว กรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข)สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสระแก้วส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอต่อการขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖)การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่งของผู้ได้รับใบอนุญาตประกอบการขนส่งซึ่งใบอนุญาตได้ออกให้ณ สำนักงานขนส่งจังหวัดสระแก้ว(๗)การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดสระแก้วผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดสระแก้วหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ๔ให้นักวิชาการขนส่งในกลุ่มวิชาการขนส่ง สำนักงานขนส่งจังหวัดสระแก้วเป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ๓ (๑) ข้อ ๓ (๒) (ฉ) (ช) (ซ) และ (ฌ)ข้อ๕ ให้หัวหน้าฝ่ายทะเบียนรถสำนักงานขนส่งจังหวัดสระแก้ว เป็นผู้กระทำแทนในส่วนที่เกี่ยวข้องกับ(๑)การดำเนินการทางทะเบียนและภาษีรถในประเภทการขนส่งประจำทาง การขนส่งไม่ประจำทาง และการขนส่งส่วนบุคคล(๒)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญตามที่กำหนดในกฎกระทรวงตามความในมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(๓)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๔)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อม ปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพรถหรือสถานตรวจสภาพที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ๖ ให้เจ้าพนักงานขนส่งชำนาญงานในฝ่ายทะเบียนรถ สำนักงานขนส่งจังหวัดสระแก้ว เป็นผู้กระทำการแทนในส่วนที่เกี่ยวข้องกับ(๑)การต่ออายุทะเบียนและชำระภาษีรถ(๒)การย้ายรถ(๓)การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒(๔)การแจ้งไม่เสียภาษีรถ ตามมาตรา ๘๙ แห่งพระราชบัญญัติการขนส่งทางบก พ.ศ. ๒๕๒๒(๕)การออกหนังสือแสดงการจดทะเบียนรถ เครื่องหมายแสดงการเสียภาษีหรือแผ่นป้ายทะเบียนรถแทนที่สูญหาย ถูกทำลาย หรือลบเลือนในสาระสำคัญ(๖)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญตามที่กำหนดในกฎกระทรวงตามความในมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒ข้อ๗ ให้หัวหน้าฝ่ายใบอนุญาตขับรถสำนักงานขนส่งจังหวัดสระแก้ว เป็นผู้กระทำการแทนในส่วนที่เกี่ยวข้องกับ(๑)การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถ ดังนี้(ก)การออกใบอนุญาต(ข)การต่ออายุใบอนุญาต(ค)การออกใบแทนใบอนุญาต(ง)การสั่งพักใช้ใบอนุญาต(จ)การเพิกถอนใบอนุญาตข้อ๘ ให้เจ้าพนักงานขนส่งชำนาญงานในฝ่ายใบอนุญาตขับรถ สำนักงานขนส่งจังหวัดสระแก้วเป็นผู้กระทำแทนในส่วนที่เกี่ยวกับการมอบอำนาจหน้าที่ในข้อ ๗ (ข) และ (ค)ข้อ๙ ให้หัวหน้าฝ่ายตรวจสภาพรถสำนักงานขนส่งจังหวัดสระแก้วเป็นผู้กระทำแทนในส่วนที่เกี่ยวกับการมอบอำนาจหน้าที่ในข้อ ๕ (๒) (๓) และ (๔)ข้อ๑๐ในกรณีนายทะเบียนประจำจังหวัดได้มอบหมายอำนาจหน้าที่เรื่องใดไว้เป็นกาลเฉพาะก็ให้เป็นไปตามที่กำหนดไว้ในเรื่องนั้นประกาศ ณ วันที่ ๑กันยายน พ.ศ. ๒๕๕๘กนิษฐฐ์ เจียมรุจีกุลนายทะเบียนประจำจังหวัดสระแก้วปริยานุช,กัญฑรัตน์/จัดทำ๒๒ ธันวาคม๒๕๕๘นุสรา/ตรวจ๒๒ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓๑ ง/หน้า ๒๘/๑๖ ธันวาคม ๒๕๕๘